Cindy Hyde-Smith

**Cindy Hyde-Smith** (f. **Hyde**; født 10. mai 1959 i Brookhaven i Mississippi) er en amerikansk politiker som har representert Mississippi i USAs senat siden 2018. Hun er en republikaner og var tidligere Mississippi Commissioner of Agriculture and Commerce og medlem av Mississippis delstatssenat.

Hyde-Smith ble født i Brookhaven i Mississippi og gikk på Copiah–Lincoln Community College og University of Southern Mississippi. I 1999 ble hun valgt inn i Mississippis delstatssenat som en demokrat. Hun representerte det 39. distrikt fra 2000 til 2012. I 2010 byttet hun parti og ble en republikaner på grunn av sine konservative meninger. I 2011 ble Hyde-Smith den første kvinnen til å bli valgt til Mississippi Agriculture Commissioner.

Den 21. mars 2018 annonserte guvernør Phil Bryant planer om å utpeke Hyde-Smith til setet i USAs senat som stod tomt etter at Thad Cochran gikk av. Hyde-Smith ble tatt i ed 9. april 2018. Hun er den første kvinnen til å representere Mississippi i kongressen. Hyde-Smith var en kandidat i spesialvalget for senatet for resten av Cochrans mandatsperiode, som utgikk i 2021. Hun endte først i valget 6. november 2018, men fikk ikke mer enn 50 % av stemmene og gikk dermed videre til et runoffvalg mot Mike Espy den 27. november. Hyde-Smith vant valget og ble med det den første kvinnelige folkevalgte i kongressen fra Mississippi.

I januar 2021 var Hyde-Smith en del av en gruppe republikanske senatorer som protesterte mot godkjennelsen av valgmansstemmene fra noen vippestater i et forsøk på å endre resultatet av presidentvalget i 2020.

## Tidlig liv
Hyde-Smith ble født i Brookhaven i Mississippi til Lorraine og Luther Hyde og vokste opp i Monticello i Mississippi. Hun gikk på Lawrence County Academy i Monticello, en segregert privatskole etablert som respons på kjenningen i USAs høyesterett som beordret desegregeringen av offentlige skoler. Skolelaget het Rebels; maskoten var en «Col. Reb» som bar på et konføderasjonsflagg.

Hun ble uteksaminert fra Copiah–Lincoln Community College med en Associate of Arts (AA) og fra University of Southern Mississippi med en Bachelor of Arts (BA).

## Mississippis delstatssenat
Hyde-Smith var et medlem av Mississippis delstatssenat hvor hun representerte det 39. distriktet fra 2000 til 2012. Hun stemte konservativt i delstatssenatet. Den 28. desember 2010 annonserte hun at hun hadde byttet parti, fra Det demokratiske parti til Det republikanske parti. Dette førte til at delstatssenatet var delt likt mellom de to partiene, som holdt 26 seter hver.

## Mississippi Commissioner of Agriculture and Commerce

Hyde-Smith ble valgt i 2011 og tatt i ed 5. januar 2012. Hun vant gjenvalg i 2015 med en seier over demokraten Addie Lee Green.

## USAs senat

### Utnevnelse
Den 21. mars 2018 annonserte guvernør Phil Bryant at han ville velge Hyde-Smith til å fylle setet i senatet som kom til å stå tomt etter Thad Cochran, som hadde indikert at han kom til å gå av på grunn av helseproblemer. Cochran gikk av 1. april, og Hyde-Smith ble formelt utnevnt 2. april. Hyde-Smith ble den første kvinnen til å representere Mississippi i den amerikanske kongressen. Hun ble ikke tatt i ed før senatet møttes igjen den 9. april. Hyde-Smith annonserte at hun kom til å stille til valg for setet i spesialvalget i 2018 den 6. november.

### Valg
#### Spesialvalget i 2018

Trump-regjeringen skal originalt ikke ha støttet utnevnelsen av Hyde-Smith på grunn av hennes bakgrunn som en demokrat, men Trump annonserte sin støtte for henne i august. Han holdt en tale til støtte for henne i nordlige Mississippi.

Under spesialvalget i 2018 ble hun kritisert for sin tidligere tilknytning til demokratene av Chris McDaniel, en motstander i primærvalget. Hyde-Smith svarte at hun hadde «always been a conservative» og hadde støtte fra den republikanske guvernøren Phil Bryant. Hun viste til sin støtte til den andre tilleggsbestemmelsen (Second Amendment) i USAs grunnlov og motstand mot abort

Hyde-Smith avslo å debattere sin demokratiske motstander Mike Espy før spesialvalget 6. november; Cochran hadde ofte gjort det samme. Etter at hun og Espy begge fikk rundt 41 % av stemmene gikk hun med på en debatt med Espy den 20. november.

Under valgkampen for runoffvalget mens hun pratet med kubonden Colin Hutchinson i Tupelo i Mississippi sa Hyde-Smith, «If he invited me to a public hanging, I'd be in the front row.» Hyde-Smith ble umiddelbart kraftig kritisert for kommentaren på bakgrunn av Mississippis historie med lynsjing og offentlige henrettelser av afrikansk-amerikanere. Hyde-Smith svarte med å så at kommentaren hennes var «an exaggerated expression of regard» og beskrev kritikken som «ridiculous.» Hun nektet å beklage seg.

Den 12. november 2018 deltok Hyde-Smith i en pressekonferanse med Mississippis guvernør Phil Bryant i Jackson i Mississippi hvor reportere gjentatte ganger spurte henne om kommentaren. Hun svarte det samme flere ganger,«I put out a statement yesterday, and that's all I'm gonna say about it.» Da reportere stilte spørsmålene til Bryant forsvarte han Hyde-Smiths kommentar og endret tema til abort, og sa han var «confused about where the outrage is at about 20 million African American children that have been aborted.»

Den 15. november 2018 dukket Hyde-Smith opp i et videoklipp hvor hun sa det ville vært «a great idea» å gjøre det vanskelige for liberale å stemme. Representanter for valgkampen sa at Hyde-Smith åpenbart hadde tullet og at videoen var redigert. Både dette og videoen om offentlig henging ble publisert av Lamar White Jr., en blogger og journalist fra Louisiana.

I november ble det påpekt at Hyde-Smith hadde gått på en skole som hadde blitt opprettet for å unngå desegregeringen i USA som brukte symbolikk fra konføderasjonen, og at hun hadde sendt datteren sin til en lignende skole.

Runoffvalget ble avholdt 27. november 2018. Med nesten 99 % av stemmene talt opp ble Hyde-Smith erklært vinneren med 53,8 % av stemmene.

### Mandatsperiode
Den 16. oktober 2018 stemte Hyde-Smith for bekreftelsen av Brett Kavanaugh til USAs høyesterett.

Den 26. oktober 2020 stemte Hyde-Smith for bekreftelsen av Amy Coney Barrett til USAs høyesterett.

Den 6. januar 2021 deltok Hyde-Smith i debatten om godkjenningen av valgmannsstemmene fra Arizona da Trump-supportere stormet kongressen. Hun ble sammen med andre senatorer evakuert ikke lenge etter at opprørerne kom seg inn i kongressen. Staben hennes måtte gjemme seg på kontoret hennes. Under angrepet tvitret Hyde-Smith: «Whatever frustrations any American may have, violence & destruction in the US Capitol, the seat of our democratic government, is unacceptable.» Hun sa senere at hun var redd og beskrev opprørerene som «criminals who need to be prosecuted.»

## Politiske posisjoner
Hyde-Smith beskriver seg selv som en konservativ republikaner. Fra 1999 til 2010 var hun folkevalgt som demokrat. I 2008 stemte hun i demokratenes primærvalg og beskrev seg selv som en konservativ demokrat da hun var folkevalgt i delstatens lovgivende forsamling. Hun gikk over til det republikanske partiet i 2010.

I 2012 støttet Hyde-Smith Mitt Romney, republikanernes nominasjon i presidentvalget.

FiveThirtyEight rapporterte at per januar 2021 hadde Hyde-Smith stemt i samsvar med Donald Trumps politiske posisjoner omtrent 92 % av tiden. Per november 2022 hadde hun stemt i samsvar med Joe Bidens posisjoner omtrent 38,9 % av tiden. American Conservative Union's Center for Legislative Accountability, som rangerer folkevalgte basert på hvor konservative de er, gir Hyde-Smith en rating på 76,27.

### Tellingen av valgmannsstemmene i 2021 og stormingen av kongressen
Den 6. januar 2021 stemte Hyde-Smith med fire andre senatorer for en innvendelse mot godkjennelsen av valgmannsstemmene fra Arizona. Hun sa hun baserte sin avgjørelse på «the erosion of integrity of the electoral process.» Hun sa også at hennes velgere «do not believe the presidential election was constitutional and cannot accept the Electoral College decision.» Den andre senatoren fra Mississippi, Roger Wicker, stemte for godkjennelsen av valget. Hun stemte også mot godkjennelsen av valgmannsstemmene fra Pennsylvania. *[[Jackson Free Press]]* ba Hyde-Smith om å «recant or resign» for å ha stemt mot godkjenningen.

Etter angrepet på kongressen støttet Hyde-Smith ikke bruken av den 25. tilleggsbestemmelsen for å fjerne Trump fra sitt embete for hans rolle i angrepet. Han sa også at hun ikke kom til å stemme for å dømme Trump i en riksrettssak.

Den 28. mai 2021 stemte Hyde-Smith mot opprettelsen av en uavhengig kommisjon for å etterforske stormingen av kongressen.

### Stemmerett
I 2021 uttrykte Hyde-Smith at hun var negativ til For the People Act, som ville utvidet stemmerettigheter, da hun feilaktig påstod at loven ville oppheve lover om velger-ID i Mississippi og var mot å la folk stemme på søndager da det er en kristen hviledag.

### Økonomi
Hyde-Smith beskriver seg selv som økonomisk konservativ.

I 2018 var Hyde-Smith en av 29 republikanere som stemte med demokratene mot senator Rand Pauls forslag om å kutte føderal pengebruk med 1 % over 5 år, kjent som «the Penny Bill». Hun ble kritisert av de som støttet lovforslaget.

Hyde-Smith støttet Tax Cuts and Jobs Act of 2017, som også var støttet av Trump. Som folkevalgt i delstaten stemte hun for økte dagpenger og for å øke skatten på sigaretter. Hun stemte også med alle demokratene i Mississippi i delstaten for å gjeninnføre pengebruk som tidligere hadde blitt fjernet på grunn av budsjettnedskjæringer.

I mai 2019 var Hyde-Smith en cosponsore på the Transporting Livestock Across America Safely Act, et lovforslag med støtte fra begge partier som ble introdusert av Ben Sasse og Jon Tester som ville latt sjåfører for dyretransport ta pauser når som helst på turen uten at det talte mot arbeidstimene deres, og som ville gjort at tiden brukt på å laste på og av ikke talte mot kjøretimer.

I juli 2019 var Hyde-Smith en av åtte senatorer som introduserte the Agricultural Trucking Relief Act, et lovforslag som ville endret definisjonen på en «agricultural commodity» til å inkludere både hortikulturelle og akvakulturelle produkter, og promotere mer konsekvente regler gjennom både føderale byråer og delstatsbyråer som del av et forsøk på å lette byrden på jordbruks- og transportmiljøet.

### Utenrikspolitikk
I august 2018 var Hyde-Smith en co-sponsor på the Israel Anti-Boycott Act (s. 720) som ville gjort det til et føderalt lovbrudd for amerikanere å støtte eller delta i boikotter mot Israel og israelske bosetninger i den okkuperte Vestbredden dersom det var i protest mot den israelske regjeringens avgjørelser.

### Helsevesen
Hyde-Smith er en motstander av Affordable Care Act (Obamacare) og har sagt at det «has failed Mississippi.» Hun er for å oppheve loven, men har sagt at hun støtter å beholde beskyttelser for personer med eksisterende tilstander. Som senator har hun stemt for å utvide bruken av kortvarige helseforsikringer, som kan være diskriminerende for personer med eksisterende tilstander.

I juli 2019 var Hyde-Smith en av åtte senaterer som var co-sponsorer for the Palliative Care and Hospice Education and Training Act (PCHETA), et lovforslag som skulle styrke trening og utdannelse for blant andre nye og eksisterende leger, personer som drev med palliativ behandling.

I oktober 2019 var Hyde-Smith en av 27 senatorer som signerte et brev til senatets majoritetsleder Mitch McConnell og senatets minoritetsleder Chuck Schumer hvor det argumenterte for vedtakelsen av the Community Health Investment, Modernization, and Excellence (CHIME) Act, som var i ferd med å utgå den påfølgende måneden. Senatoreren advarte at dersom økonomisk støtte for Community Health Center Fund (CHCF) utgikk kom de til å «cause an estimated 2,400 site closures, 47,000 lost jobs, and threaten the health care of approximately 9 million Americans.»

### Høyesterett

I mars 2019 var Hyde-Smith en av 12 senatorer som støttet en vedtekt til støtte for en tilleggsbestemmelse som ville satt en grense for dommere i USAs høyesterett på ni. Vedtekten ble introdusert etter at flere demokratiske presidentkandidater uttrykte at de var åpne for å utvide antallet seter i høyesterett.

### Sosialpolitikk
Under valgkampen i 2018 beskrev Hyde-Smith seg selv som å ha en «strong social conservative voting record with a 100 percent pro-life rating [who is] a lifetime member of the NRA.» Gun Owners of America, som støtter våpenrettigheter og er for lettere våpenlover, gav henne en rating på 50 % i 2018.

Hyde-Smith er en abortmotstander. Som delstatssenator skrev hun et lovforslag som ville påkrevd at alle aborter etter 12 uker ble utført i et sykehus eller et ambulerende operasjonsrom; forslaget ble blokkert av føderale domstoler. I 2018 stemte hun med republikanerne i senatet for å hindre at føderal støtte ble gitt til organisasjoner eller fasiliteters om støttet aborttjenester eller familieplanlegging. Hun er en motstander av Planned Parenthood som hun har beskrevet som «one of the worst things that has ever happened to us.»

I 2018 publiserte Hyde-Smith en pressemelding til støtte for Trumps reiseforbud for syv muslimske land. Hennes nettside skriver at hun støtter byggingen av en grensemur langs USAs sørlige grense.

Som Commissioner of Agriculture and Commerce i 2012 var Hyde-Smith personlig mot at seremonier for likekjønnet ekteskap ble avholdt i Mississippi Agriculture & Forestry Museum, men instruerte muséet om å tillate det etter å ha diskutert med Mississippi Attorney General Jim Hood. Hun erklærte at hun ville forsøke å få endret en delstatslov og ba lovgivende forsamling om «clear and straightforward definitions about what activities can take place on the property owned by the State of Mississippi.»

### Amerikas konfødererte stater
I 2007 stemte Hyde-Smith for en resolusjon som hedret en soldat fra Confederate States Army for hans arbeid med å «defend his homeland». I sin første periode i Mississippis senat foreslo hun å omdøpe en motorvei etter president Jefferson Davis av de konfødererte stater, men forslaget ble ikke vedtatt. I 2014 postet Hyde-Smith et bilde av seg selv i Davis' hjem, Beauvoir, ikledd en konføderat hatt og med en rifle med bildeteksten «Mississippi history at its best!»

### Donald Trump
Under den første riksrettssaken mot Donald Trump stemte Hyde-Smith for frikjennelse av Trump. Hun gjorde det samme under den andre riksrettssaken mot Donald Trump.

## Privatliv
Hyde-Smith er gift med kubonden Mike Smith. De er medlemmer av Macedonia Baptist Church. Sammen har de en datter som ble uteksaminert fra Brookaven Academy i 2017. Hyde-Smith gikk på Lawrence County Academy. United States Court of Appeals for the Fifth Circuit fant senere at skolen hadde brutt Civil Rights Act of 1964. Hyde-Smith er medlem av American Cancer Society, Junior Auxiliary, Hospice, Mississippi Cattleman's Association, Mississippi Wildlife Federation, National Rifle Association, Mississippi National Guard Legislative Caucus og Copiah Lincoln Community College Foundation Board.

## Valgresultater
### Mississippis senat

### Mississippi Commissioner of Agriculture and Commerce

### USAs senat
#### 2018

#### 2020

## Se også
*Kvinner i USAs senat

## Referanser


## Eksterne lenker
*
*Offisiell nettside for U.S. Senator Cindy Hyde-Smith
*Cindy Hyde-Smith for U.S. Senate
*Økonomisk data fra National Institute on Money in State Politics
*
*

|-

|-

|-